turjo4nis/wikipedia-bn-dump-20250701 huggingface dataset:
সোভেরেইগন মাস্ক

সোভেরেইগন মাস্ক কন্টেইনার জাহাজ, যা  মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ।

নকশা 
সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট  গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে।  প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে   এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।

তথ্যসূত্র

বহিঃসংযোগ

জাহাজ
রূপসী বিমানবন্দর

রূপসী বিমানবন্দর (আইএটিএ: রুপ, আইসিএও: ভেরু) ভারতের আসাম রাজ্যের ধুবড়ী শহর থেকে প্রায় ১৫ কিমি (৮.১ মাইল) দূরে অবস্থিত। ১৯৮০-এর দশক থেকে বিমানবন্দরটি বন্ধ হয়ে গেছে। ভারতীয় বিমান সংস্থার (এএআই) এবং ভারতীয় বিমান বাহিনী (আইএএফ) এয়ারফিল্ডকে পুনরুজ্জীবিত করার জন্য কাজ শুরু করেছে। বিমানবন্দরে বেসামরিক উরান শুরু হবে সরকারের আঞ্চলিক যোগাযোগের প্রকল্পের অধীনে।

ইতিহাস

দ্বিতীয় বিশ্বযুদ্ধের সময় ব্রিটিশ বাহিনী কর্তৃক অস্ত্রশস্ত্র, জনশক্তি ও গোলাবারুদ সরবরাহের জন্য রূপালী এয়ারফিল্ড নির্মিত হয়েছিল। এটি চীন বার্মা ভারত থিয়েটার মার্কিন যুক্তরাষ্ট্রের সেনাবাহিনীর অন্তর্গত এয়ার ফোর্সের দশম বিমান বাহিনীর দ্বারা ব্যবহৃত হয়। আঞ্চলিক বিমানসংস্থা বায়ুদুত ১৯৮০-এর দশকে বিমানবন্দর থেকে উড়ান পরিষেবা চালায় কিন্তু পরিষেবাগুলি প্রত্যাহার করে নেয় এবং ১৯৮৪ সালে বিমানবন্দরটি বন্ধ করে দেওয়া হয়, যার ফলে রাজ্য সরকার ও কেন্দ্রের বেসামরিক বিমান চলাচল এবং উত্তর পূর্ব পরিষদ (এনইসি)-এর সাথে যুগ্ম উদ্যোগের বিমানবন্দরকে পুনরুজ্জীবিত করতে প্রচেষ্টা করে, কিন্তু তা অসফল হয়। 

বিমানবন্দরটি সমুদ্র পৃষ্ঠ থেকে ১৩১ ফুট (৪০ মিটার) উঁচুতে ৫৫৭ একর (১৮১ হেক্টর) এলাকা জুড়ে গড়ে উঠেছে। এটি একটি প্রশস্ত রানওয়ে যা ০৫/২৩ ভিত্তিতে ৬,০০০ ফুট × ১৫০ ফুট (১,৮২৯ মি × ৪৬ মি) পরিমাপের। 

এটিআর ৭২ ধরনের বিমান পরিচালনার জন্য বিমানবন্দরটিকে উপযুক্ত করার জন্য আনুমানিক ৭০ কোটি টাকা খরচ হবে, যার মধ্যে ৩,৫০০ বর্গমিটার টার্মিনাল ভবন রয়েছে। এএআই এবং আইএএফ যৌথভাবে বেসামরিক এবং সামরিক অপারেশন উভয় জন্য বিমানবন্দরের উন্নয়ন ঘটানো হবে। আইএএফ যোদ্ধ বিমানেরপরিচালনা করার জন্য রানওয়েটিকে সম্প্রসারণ করে ১০,০০০ ফুট করার সম্ভাব্যতার মূল্যায়ন করছে।

বিমান সংস্থা ও গন্তব্য

তথ্যসূত্র

বহিঃসংযোগ

আসামের বিমানবন্দর
ভারতের বিমানবন্দর
১৯৪০-এর দশকে ব্রিটিশ ভারতে প্রতিষ্ঠিত
২০শ শতাব্দীতে ভারতের স্থাপত্য
কোটা বিমানবন্দর

কোটা বিমানবন্দর ভারতের রাজস্থান রাজ্যের কোটা অবস্থিত একটি অন্তর্দেশীয় বিমানবন্দর।

ইতিহাস

১৫২ একর জায়গায় ছড়িয়ে থাকা, কোটা বিমানবন্দর মূলত কোটা রাজ্যের রাজ পরিবার কর্তৃক নির্মিত হয়েছিল এবং ১৯৫১ সালে কেন্দ্র সরকার কর্তৃক অধিগ্রহণ করা হয়। মূলত ইন্ডিয়ান এয়ারলাইনস ডাকোটা বিমান এবং পরে বায়ুদুত ও জ্যকসন এয়ারলাইন্স কর্তৃক উড়ান চালানো হয়েছিল, বড় শিল্প কারখান বন্ধন এবং কোটা শহর রেল জংশনে পরিণত হলে বিমানসংস্থাগুলির চাহিদা কমে যাওয়ার কারণে বিমানসংস্থা তাদের উড়ান পরিষেবা বন্ধ করে দেয়।

এখনকার অবস্থা
১৯৯৭ সাল থেকে, এই বিমানবন্দর থেকে কোন নির্ধারিত উড়ান চলাচল করেনি, যদিও মুম্বাই ও দিল্লিতে এয়ার ইন্ডিয়া যাত্রা শুরু করার জন্য কথা হয়েছিল।  কোটা যাওয়ার জন্য শেষ বিমানটি ছিল বায়ুদুত। ২০০৫ সালে, এটি প্রতিবেদন ছিল যে বিমানবন্দর রক্ষণাবেক্ষণে ভারতীয় বিমানবন্দর কর্তৃপক্ষ, বার্ষিক ব্যয়  করে ৬.৩ মিলিয়ন টাকা, অথচ আয় হল ৬,০০,০০০  টাকা এবং বিমানবন্দরের ছয় একর  সম্পত্তি বস্তি দ্বারা দখল করা হয়েছে।

তথ্যসূত্র

বহিঃসংযোগ 

ভারতের বিমানবন্দর
রাজস্থানের বিমানবন্দর
ইনভেস্টমেন্ট কর্পোরেশন অব বাংলাদেশ

ইনভেস্টমেন্ট কর্পোরেশন অব বাংলাদেশ (বাংলায় বাংলাদেশ বিনিয়োগ সংস্থা, সংক্ষেপে আইসিবি) হল গণপ্রজাতন্ত্রী বাংলাদেশ সরকারের সরকারি মালিকানাধীন বিনিয়োগ কোম্পানি, যা রাষ্ট্রপতির অধ্যাদেশ ১৯৭৬ (১৯৭৬ সালের ৪০ নং অধ্যাদেশ)-এর অধীনে ১ অক্টোবর ১৯৭৬ সালে প্রতিষ্ঠিত। এটি একাধারে একটি বিনিয়োগ ও মার্চেন্ট ব্যাংক। আইসিবি বাংলাদেশের শেয়ার মার্কেটে সবচেয়ে বড় বিনিয়োগকারী। দেশের কোম্পানি সমূহের মূলধনের ঘাটতি পুরনো আইসিবি সহায়তা প্রদান করে। আইসিবির ২৭% শতাংশ শেয়ার সরকারের এবং বাকি ৭৩ শতাংশ শেয়ার বিভিন্ন ব্যাংক ও বীমা কোম্পানির। এটি ঢাকা ও চট্টগ্রাম স্টক মার্কেটে তালিকাভুক্ত।

অধীনস্থ সংস্থা 
প্রতিষ্ঠার চব্বিশ বছর পর ইনভেস্টমেন্ট কর্পোরেশন অব বাংলাদেশ (সংশোধন) আইন, ২০০০ (২০০০ সালের ২৪ নং আইন)-এর অধীনে কোম্পানিটি বেশ কয়েকটি সহায়ক কোম্পানি গঠন ও পরিচালনা করে।

কোম্পানিগুলো হলো:
 আইসিবি ক্যাপিটাল ম্যানেজমেন্ট লিমিটেড (আইসিএমএল)
 আইসিবি অ্যাসেট ম্যানেজমেন্ট কোম্পানি লিমিটেড (আইএএমসিএল)
 আইসিবি সিকিউরিটিজ ট্রেডিং কোম্পানি লিমিটেড (আইএসটিসিএল)

ইনভেস্টমেন্ট কর্পোরেশন অব বাংলাদেশ আইন, ২০১৪ 
২০১৪ সালের জুলাই মাসে, অর্থমন্ত্রী আবুল মাল আবদুল মুহিত বাংলাদেশে বিনিয়োগের ক্ষেত্র সম্প্রসারণ ও উৎসাহ প্রদান, পুঁজিবাজারের উন্নয়ন এবং সঞ্চয় সংগ্রহের লক্ষ্যে 'ইনভেস্টমেন্ট কর্পোরেশন অব বাংলাদেশ আইন, ২০১৪' নামে একটি বিল সংসদে উত্থাপন করেন ও পরে সেটি সংসদে পাস হয়।

কার্যাবলি 

 প্লেসমেন্ট ও ইক্যুইটি পার্টিসিপেশনসহ সরাসরি শেয়ার ও ডিবেঞ্চার ক্রয় ও বিক্রয়;
 মিউচ্যুয়াল ফান্ড ও ইউনিট ফান্ডের প্লেসমেন্ট-এ অংশগ্রহণ;
 এককভাবে এবং সিন্ডিকেট গঠনের মাধ্যমে লিজ অর্থায়ন;
 বিনিয়োগ হিসাব ব্যবস্থাপনা;
 ইউনিট ফান্ড ব্যবস্থাপনা;
 পোর্টফোলিও ব্যবস্থাপনা এবং সিকিউরিটিজ ক্রয় বিক্রয়ে অংশগ্রহণ;
 আইসিবি ও এর সাবসিডিয়ারি কোম্পানি পরিচালিত মিউচ্যুয়াল ফান্ড সার্টিফিকেটের বিপরীতে অগ্রিম প্রদান;
 ব্যাংক গ্যারান্টি প্রদান;
 ট্রাস্টি ও কাস্টডিয়ান হিসেবে দায়িত্ব পালন;
 যৌথ উদ্যোগে প্রতিষ্ঠিত কোম্পানির অর্থায়নে অংশগ্রহণ;
 বিনিয়োগকারীদের বিনিয়োগ সম্পর্কিত পরামর্শ প্রদান;
 সরকারের পুঁজি প্রত্যাহার কার্যক্রমে অংশগ্রহণ;
 বাজার চাহিদা উপযোগী নতুন ব্যবসা উদ্ভাবন;
 পুঁজিবাজার সংক্রান্ত অন্যান্য আনুষঙ্গিক কার্যক্রম;
 ভেঞ্চার ক্যাপিটাল অর্থায়ন;
 মার্জার, এক্যুইজিশন এবং অ্যাসেট পুনর্গঠন কার্যক্রমে সহায়তা প্রদান;
 ইক্যুইটি এন্ড অন্ট্রাপ্র্যানারশিপ ফান্ড (ইইএফ), অন্ট্রাপ্র্যানারশিপ সাপোর্ট ফান্ড (ইএসএফ) এবং সময়ে সময়ে সরকার কর্তৃক ঘোষিত বিশেষ তহবিল ব্যবস্থাপনা;
 হোল্ডিং কোম্পানি হিসেবে সাবসিডিয়ারি কোম্পানিসমূহের কার্যক্রম তত্ত্বাবধান;
 রাষ্ট্রমালিকানাধীন প্রতিষ্ঠানের শেয়ার অফলোড প্রক্রিয়ায় অংশগ্রহণ।

মাইলফলক

তথ্যসূত্র

বহিঃসংযোগ 
 
 
 ইনভেস্টমেন্ট কর্পোরেশন অব বাংলাদেশ আইন, ২০১৪ ]

বাংলাদেশের আর্থিক সেবা কোম্পানি
বাংলাদেশের সরকারি মালিকানাধীন কোম্পানি
বাংলাদেশে বিনিয়োগ
বাংলাদেশের আর্থিক সেবাদানকারী কোম্পানি
১৯৭৬-এ প্রতিষ্ঠিত ব্যাংক
১৯৭৬-এ প্রতিষ্ঠিত বাংলাদেশী কোম্পানি
ঢাকা স্টক এক্সচেঞ্জে তালিকাভুক্ত কোম্পানি
চুয়াটেল এজিওফর

চুয়াটেল উমিডি এজিওফর সিবিই (; ; জন্ম: ১০ জুলাই ১৯৭৭) হলেন একজন নাইজেরীয় ইংরেজ অভিনেতা। তিনি ১৯৯৫ সালে ন্যাশনাল ইয়ুথ থিয়েটার এ ভর্তি হন এবং পরে লন্ডন একাডেমি অব মিউজিক অ্যান্ড ড্রামাটিক আর্টে পড়াকালীন ১৯ বছর বয়সে তিনি স্টিভেন স্পিলবার্গ পরিচালিত আমিস্টাড (১৯৯৭) চলচ্চিত্রে জেমস কভি নামক পার্শ্ব চরিত্রে অভিনয়ের সুযোগ পান।

এজিওফর ডার্টি প্রিটি থিংস (২০০২) ছবিতে ওকউই, সেরেনিটি (২০০৫) ছবিতে অপারেটিভ, টুয়েলভ ইয়ার্স আ স্লেইভ (২০১৩) ছবিতে সলোমন নর্থাপ, দ্য মার্শিয়ান (২০১৫) ছবিতে ভিনসেন্ট কাপুর, ডক্টর স্ট্রেঞ্জ (২০১৬) ছবিতে কার্ল মর্ডো, শার্লক নোমস (২০১৮) ছবিতে ওয়াটসন এবং দ্য বয় হু হার্নেসড দ্য উইন্ড (২০১৯) ছবিতে ট্রাইওয়েল কামকোয়াম্বা ভূমিকায় অভিনয় করেন। টুয়েলভ ইয়ার্স আ স্লেইভ ছবিতে অভিনয়ের জন্য তিনি শ্রেষ্ঠ অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার ও শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ২০১৪ সালে ড্যান্সিং অন দ্য এজ ধারাবাহিকে অভিনয় করে সীমিত ধারাবাহিক বা টিভি চলচ্চিত্রে সেরা কেন্দ্রীয় অভিনেতা বিভাগে প্রাইমটাইম এমি পুরস্কারে মনোনীত হন।

প্রারম্ভিক জীবন
এজিওফর ১৯৭৭ সালের ১০ই জুলাই লন্ডনের ফরেস্ট গেটে এক নাইজেরীয় মধ্যবিত্ত পরিবারে জন্মগ্রহণ করেন। তার পিতা আরিঞ্জ একজন ডাক্তার এবং মাতা অবিয়াজুলু একজন ফার্মাসিস্ট ছিলেন। তার ছোট বোন জাইন আশার সিএনএনের করেসপন্ডেন্ট।

চলচ্চিত্রের তালিকা

তথ্যসূত্র

বহিঃসংযোগ

 
 
 

১৯৭৭-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ বেতার অভিনেতা
ইংরেজ মঞ্চ অভিনেতা
ইংরেজ শেকসপিয়রীয় অভিনেতা
কৃষ্ণাঙ্গ ব্রিটিশ অভিনেতা
নাইরেজীয় বংশোদ্ভূত ইংরেজ ব্যক্তি
মার্কিন যুক্তরাষ্ট্রে ব্রিটিশ প্রবাসী
লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী
লন্ডনের অভিনেতা
কমান্ডার অব দি অর্ডার অব দ্য ব্রিটিশ এম্পায়ার
শ্রেষ্ঠ অভিনেতা বিভাগে বাফটা পুরস্কার বিজয়ী
ইন্ডিপেন্ডেন্ট স্পিরিট পুরস্কার বিজয়ী
লরন্স অলিভিয়ে পুরস্কার বিজয়ী
মার্কিন যুক্তরাষ্ট্রে ইংরেজ প্রবাসী
অডিওবই পাঠক
ব্রিটিশ মঞ্চ অভিনেতা
২০শ শতাব্দীর ব্রিটিশ অভিনেতা
২১শ শতাব্দীর ব্রিটিশ অভিনেতা
অদিতি রাঠোর

অদিতি রাঠোর একজন ভারতীয় টেলিভিশন অভিনেত্রী।তিনি হিন্দি ধারাবাহিকে অভিনয় করেন ।অভিনয়ে তার আত্মপ্রকাশ ২০১৪ সালে জি টিভির কুমকুম ভাগ্য  তে একটি সহায়ক ভূমিকায় অভিনয়ের মধ্য দিয়ে ।এরপর তিনি  স্টার প্লাসের নামকরণ এ কেন্দ্রীয় ভূমিকায় অভিনয় করেন।

প্রাথমিক জীবন 
তিনি জন্মগ্রহণ করেন ১৯৯৩ সালের ৩০ অক্টোবর একটি মারোয়ারি হিন্দু পরিবারে, তার মায়ের আদি বাড়ি জয়পুরে। তিনি বড়ো হয়েছেন রাজস্থানের বিকানেরে এবং পড়াশোনা করেছেন দয়ানন্দ পাবলিক স্কুলে। তার ছোট বোন অপরাজিতা রাঠোর এবং ভাই আর‍িয়ামান  রাঠোর।

কর্মজীবন 
তিনি জি টিভির "কুম্কুম ভাগ্যে" আকাশ মেহেরার স্ত্রী রচনা মেহেরার চরিত্রের মাধমে অভিনয় শুরু করেন। এরপর তিনি সোনি টিভিতে প্রচারিত " এক দুজে কি ভাস্তে" এ প্রীতি পুস্কর মালহোত্রার চরিত্রে অভিনয় করেন। এরপর স্টার প্লাসের নামকরণে অবনি আয়েশা / অবনি নীল খান্নার ভূমিকায় অভিনয় করেন। আর্শেন নামাদারকে প্রতিস্থাপন করে ১৫ বছরের লিপের পরে তিনি শোটিতে প্রবেশ করেন।

টেলিভিশন

মিডিয়া 

২০১২ সালের ইস্টার্ন আই এর সেক্সিস্ট এশিয়ান লিস্টে আদিত্য রাঠোর ২৩ তম স্থান এবং বিজ এশিয়া টিভি ব্যক্তিত্ব তালিকায় ১২ তম স্থান পান।

পুরস্কার এবং মনোনয়ন

তথ্যসূত্র

বহিঃ সংযোগ 
 
 

জীবিত ব্যক্তি
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
মুম্বইয়ের অভিনেত্রী
রাজস্থানি ব্যক্তি
১৯৯৩-এ জন্ম
নবেন্দু ঘোষ

নবেন্দু ঘোষ (২৭ মার্চ, ১৯১৭ - ১৫ ডিসেম্বর ২০০৭) বাংলা সাহিত্যে একজন ভারতীয় লেখক ও চিত্রনাট্যকার। তিনি ধ্রুপদী বলিউডের চলচ্চিত্রগুলি যেমন সুজাতা, বন্দিনী, দেবদাস, মাঝলি দিদি, অভিমান এবং তিসরী কসম (৩টি দিব্যি) এর মত চলচ্চিত্রের চিত্রনাট্য লেখেন। তিনি বাপ বেটি, শতরঞ্জি এবং রাজাজানির মত চলচ্চিত্রের জন্য গল্প লিখেছেন। তিনি দো বিঘা জমিন, তিসরী কসম ও লুকোচুরিতে সংক্ষিপ্ত পরিসরে অভিনয় করেছেন। পরবর্তীতে তার কর্মজীবনে তিনি চারটি চলচ্চিত্র পরিচালনা করেন।

জীবনী 
নবেন্দু ঘোষ ১৯১৭ সালের ২৭ মার্চ ঢাকাতে (বর্তমানে বাংলাদেশ) জন্মগ্রহণ করেন। ১২ বছর বয়সেই তিনি জনপ্রিয় মঞ্চাভিনেতা হয়ে যান। ইংরাজী সাহিত্যে তিনি এম.এ পাশ করেন।  তিনি উদয়শঙ্কর শৈলীতে প্রশংসিত নৃত্য করার মাধ্যমে ১৯৩৯ থেকে ১৯৪৫ পর্যন্ত বেশ কয়েকটি পদক জিতে নেন। ভারতীয় জাতীয় কংগ্রেস এর জন্য "ডাক দিয়ে যাই" নামক ভারত ছাড় আন্দোলন এর পক্ষে উপন্যাস লেখেন। এ উপন্যাসটি তাঁকে খ্যাতি এনে দিয়েছিল, কিন্তু উপন্যাসটি ব্রিটিশ সরকার কর্তৃক নিষিদ্ধ হয়েছিল। ১৯৪৫ সালে তিনি কলকাতায় স্থানান্তরিত হন এবং রাজদ্রোহমূলক রচনার অপরাধে সরকারি চাকরিটি খুইয়েছিলেন।  তিনি খুব দ্রুতই বাংলা সাহিত্যের প্রগতিশীল তরুণ লেখকদের মধ্যে স্থান লাভ করেন।

তিনি ১৫ ডিসেম্বর ২০০৭ তারিখে মারা যান। তার দুই পুত্র ও এক কন্যা আছে। তারা হলেন ড দীপঙ্কর এবং চলচ্চিত্র নির্মাতা শুভঙ্কর, এবং কন্যা রত্নোত্তমা সেনগুপ্ত (চলচ্চিত্র উৎসব কারিকর, লেখক, এবং সাবেক দ্য টাইমস অফ ইন্ডিয়ার চলচ্চিত্র সাংবাদিক)। ১৯৯৯ সালে তার স্ত্রী কনকলতা মারা যান। 

তার আত্মজীবনী, "একা নৌকার যাত্রী" ২০০৮ এর মার্চে প্রকাশিত হয়েছিল।  তার পুত্রবধূ ড.সোমা ঘোষ একজন প্রশংসিত শাস্ত্রীয় গায়িকা এবং ২০১৬ সালে পদ্মশ্রী পুরস্কারে ভূষিত হন।

তার জন্মশতবার্ষিকী স্মরণে, তার বিজ্ঞান কথাসাহিত্য আমি ও আমি (১৯৯৯) ইংরেজিতে অনুবাদ হিসেবে ২৫ মার্চ ২০১৭ তারিখে প্রকাশ পায়। বইটির ইংরেজিতে নাম ছিল মি এণ্ড আই। এই অনুবাদ নবেন্দু ও তার পৌত্র দেবত্তম সেনগুপ্ত যুগ্মভাবে করেন।

চলচ্চিত্রপরিচিতি
চলচ্চিত্রনির্মাণ
পরিণীতা (১৯৫৩)
বিরাজ বৌ (১৯৫৪)
 বাদবান (১৯৫৪)
 আর পার (১৯৫৪)
দেবদাস (১৯৫৫)
ইয়াহুদি (১৯৫৮)
 ইনসান জাগ উঠা (১৯৫৮)
সুজাতা (১৯৫৯)
বন্দিনী (১৯৬৩)
 তিসরী কসম (১৯৬৬)
  মেঝ দিদি (১৯৬৭)
 শারাফাত (১৯৭০)
 লাল পাথর (১৯৭১)
 অভিমান (১৯৭৩)
 ঝিল কে উস পার (১৯৭৩)
 দুই আনজানে (১৯৭৬)
 Ganga Ki Saugandh (১৯৭৭)
 ক্রোধী (১৯৮১)
পরিচালক
 ত্রিশাগ্নি (১৯৮৮)
 নেত্রহীন সাক্ষী (১৯৯২)
 লাদকিয়ান (1997)
 ''আনমোল রতন: অশোক কুমার (প্রামাণ্যচ্চিত্র ১৯৯৫)

পুরস্কার

তথ্যসূত্র

 
 Mukul (2010), 20-minute documentary by Subhankar Ghosh.

বহিঃসংযোগ
 
Nabendu Ghosh profile at Upperstall

১৯১৭-এ জন্ম
২০০৭-এ মৃত্যু
কলকাতার চিত্রনাট্যকার
কলকাতার চলচ্চিত্র পরিচালক
২০শ শতাব্দীর ভারতীয় ঔপন্যাসিক
হিন্দি ভাষার চলচ্চিত্র পরিচালক
বাংলাদেশী পুরুষ চিত্রনাট্যকার
বাঙালি লেখক
বাংলা ভাষার লেখক
ঢাকার ব্যক্তি
বাঙালি ঔপন্যাসিক
ভারতীয় পুরুষ চিত্রনাট্যকার
বাংলা চলচ্চিত্র সাংবাদিক সমিতির পুরস্কার বিজয়ী
ভারতীয় আত্মজীবনীকার
বাংলাদেশী চিত্রনাট্যকার
২০শ শতাব্দীর বাংলাদেশী লেখক
২০শ শতাব্দীর ভারতীয় নাট্যকার
২০শ শতাব্দীর ভারতীয় চলচ্চিত্র পরিচালক
পশ্চিমবঙ্গের ঔপন্যাসিক
মোথাবাড়ি বিধানসভা কেন্দ্র

মোথাবাড়ি (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫২ নং মোথাবাড়ি বিধানসভা কেন্দ্রটি  কালিয়াচক-২ সমষ্টি উন্নয়ন ব্লক এবং আলিনগর এবং কালিয়াচক-১ গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।

কালিয়াচক বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১/২০১৬
২০১৬ সালে বিধানসভা নির্বাচনে, সাবিনা ইয়াসমিন তার নিকটতম প্রতিদ্বন্দ্বী (এআইটিসি)র হেভিওয়েট এমডি. নজরুল ইসলামকে পরাজিত করেন। ২০১১ সালের নির্বাচনে, কংগ্রেসের সাবিনা ইয়াসমিন তার নিকটতম প্রতিদ্বন্দ্বী সিপিআই (এম) -এর নাইমুদ্দিন শেখকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
মালদহ জেলার রাজনীতি
২০১১-এ পশ্চিমবঙ্গে প্রতিষ্ঠিত
শাহ আলমগীর

শাহ আলমগীর ছিলেন বাংলাদেশের একজন সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন।  পিআইবিতে যোগ দেয়ার আগে তিনি দীর্ঘদিন সাংবাদিক হিসেবে কাজ করেছেন।  সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে সাংবাদিকতায় একুশে পদক প্রদান করে।

জন্ম ও পারিবারিক পরিচয়
শাহ আলমগীরের বাড়ি ব্রাহ্মণবাড়িয়া জেলার নবীনগর উপজেলায়। বাবার চাকরির সুবাদে তার জীবনের একটি বড় অংশ কাটে বৃহত্তর ময়মনসিংহে।

শিক্ষাজীবন
ময়মনসিংহের গৌরীপুর কলেজ থেকে এইচএসসি পাস করেন করেন শাহ আলমগীর। পরবর্তীতে তিনি ঢাকা বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর সম্পন্ন করেন তিনি। এছাড়া তিনি মস্কো ইনস্টিটিউট অব জার্নালিজম থেকে সাংবাদিকতায় ডিপ্লোমা ও থমসন ফাউন্ডেশন পরিচালিত সাংবাদিকতায় উচ্চতর কোর্স সম্পন্ন করেছেন। এছাড়াও করাচিতে সাউথ এশিয়ান ফ্রি মিডিয়া আয়োজিত ইলেক্ট্রনিক মিডিয়া বিষয়ক কর্মশালা, ফিল্ম আর্কাইভস আয়োজিত ফিল্ম অ্যাপ্রিশিয়েসন কোর্স ও ভারতের গোয়ায় ইউএনডিপি আয়োজিত ‘সাউথ এশিয়ান মিডিয়া অ্যান্ড ইটস রোল ইন এটেইনিং দ্য মিলিনিয়াম ডেভলপমন্ট গোল’ শীর্ষক সম্পাদকদের কর্মশালায় যোগ দিয়েছেন।

কর্মজীবন
শাহ আলমগীরের সাংবাদিকতা পেশার শুরু ছাত্রজীবন থেকেই। উপমহাদেশের প্রথম শিশু-কিশোর সাপ্তাহিক কিশোর বাংলা পত্রিকায় যোগদানের মাধ্যমে তিনি সাংবাদিকতা জীবন শুরু করেন।  এখানে তিনি সহ-সম্পাদক হিসেবে কাজ করেছেন ১৯৮০ সাল থেকে ১৯৮৪ সাল পর্যন্ত কাজ করেন। এরপর তিনি কাজ করেন দৈনিক জনতা, বাংলার বাণী, আজাদ ও সংবাদে। প্রথম আলো প্রকাশের সময় থেকেই তিনি পত্রিকাটির সঙ্গে জড়িত ছিলেন এবং ১৯৯৮ সালের নভেম্বর মাস থেকে ২০০১ সালের সেপ্টেম্বর মাস পর্যন্ত যুগ্ম বার্তা-সম্পাদকের দায়িত্ব পালন করেন। এরপর তিনি টেলিভিশন মিডিয়ায় কাজ শুরু করেন। চ্যানেল আই এর প্রধান বার্তা সম্পাদক, একুশে টেলিভিশনে হেড অব নিউজ, যমুনা টেলিভিশনে পরিচালক (বার্তা) এবং মাছরাঙা টেলিভিশনে বার্তা প্রধান হিসেবে দায়িত্ব পালন করেন।

সাংবাদিকতার পাশাপাশি শাহ আলমগীর ঢাকা সাংবাদিক ইউনিয়নের সভাপতি ও সাধারণ সম্পাদকের দায়িত্ব পালন করেছেন। তিনি শিশু কল্যাণ পরিষদ এবং শিশু ও কিশোরদের জাতীয় প্রতিষ্ঠান ‘চাদের হাট’র সভাপতির দায়িত্বও পালন করছেন। তিনি বাংলাদেশ শিশু একাডেমীর পরিচালনা পর্ষদের সদস্য ছিলেন। তিনি ২০১৩ সালের ৭ জুলাই পিআইবির মহাপরিচালক হিসেবে দায়িত্ব গ্রহণ করেন। পিআইবিতে যোগদানের পূর্বে তিনি সর্বশেষ এশিয়ান টেলিভিশনের প্রধান নির্বাহী কর্মকর্তা ও প্রধান সম্পাদক হিসেবে দায়িত্ব পালন করেছেন।

পারিবারিক জীবন
পারিবারিক জীবনে শাহ  আলমগীর এক পুত্র ও কন্যা সন্তানের জনক ছিলেন। তার স্ত্রীর নাম ফৌজিয়া বেগম। ছেলে আশিকুল আলম দীপ ও মেয়ে অর্চি অনন্যা। তার পুত্রবধুর নাম তানজিয়া সিরাজ তূর্জি। একমাত্র নাতির নাম আহান আলম।

অসুস্থতা ও মৃত্যু 
২০১৯ সালের ২১ ফেব্রুয়ারি রাতে তিনি অসুস্থ হয়ে পড়লে ঢাকার সম্মিলিত সামরিক হাসপাতালে (সিএমএইচ) ভর্তি করা হয়। ২২ ফেব্রুয়ারি তাকে আইসিইউতে স্থানান্তর করা হয়। চিকিৎসাধীন অবস্থায় ৭ দিন পর 2019সালের ২৮ ফেব্রুয়ারি চিকিৎসাধীন অবস্থায় তিনি মৃত্যুবরণ করেন।

পুরস্কার ও সম্মাননা
 কবি আবু জাফর ওবায়দুল্লাহ সাহিত্য পুরস্কার, ২০০৬
 চন্দ্রাবতী স্বর্ণপদক ২০০৫
 রোটারি ঢাকা সাউথ ভোকেশনাল এক্সিলেন্স অ্যাওয়ার্ড ২০০৪
 কুমিল্লা যুব সমিতি এওয়ার্ড ২০০৪
 রোটারি ইন্টারন্যাশনাল লাইফ অ্যাচিভমেন্ট অ্যাওয়্যার্ড-২০১৬

তথ্যসূত্র

২০১৯-এ মৃত্যু
বাংলাদেশী পুরুষ লেখক
বাংলাদেশী সাংবাদিক
ঢাকা বিশ্ববিদ্যালয়ের প্রাক্তন শিক্ষার্থী
ব্রাহ্মণবাড়িয়া জেলার ব্যক্তি
সাংবাদিকতায় একুশে পদক বিজয়ী
২০২৩-এ একুশে পদক বিজয়ী
১৯৫৭-এ জন্ম
ইয়েরেভান সার্কাস

ইয়েরেভান সার্কাস( Yerevani krkes) ১৯৩০ সালে প্রতিষ্ঠিত একটি সার্কাস। সার্কাসের পুরনো ভবনটি সম্পূর্ণরূপে ১৯৬২ সালে নুতুন করে সংস্কার করা হয় এবং অবশেষে সেপ্টেম্বর ২০১২ সালে পুরনো ভবনটি ভাঙ্গা হয়। সার্কাসের নতুন ভবনটি ২০১৮ সালের শরৎকালে খোলা হবে।

১৯৩০ সালে নির্মিত সার্কাসের মূল ভবনটি ছিল কাঠের তৈরি। ১৯৩৯ সালে, একই স্থানে, নিকগয়স বুনয়াসিয়ান দ্বারা নির্মিত ৮০০ দর্শকদের জন্য একটি নতুন ভবন নির্মাণ করা হয়েছিল। ১৯৬২ সালে বাঘারশক বেলুবিকিয়ান প্রকল্পটি সম্পূর্ণরূপে ভবনটিকে পুনঃনির্মাণ করেন। আসন সংখ্যা কম করে ৭০০ করা হয়। তারপর থেকে ভবনটির আর কোন সংস্কার করা হয়নি।

২০০৫ সালের আগস্ট মাসে, ইয়েরেভেন সার্কাসকে বেসরকারিকরণ করা হয় এবং এএমডি ১৫০ মিলিয়ন দিয়ে সস পেট্রোসিয়ানের সার্কাস কর্মীদের মালিকানা পায়। ২০১১ সালে, মস্কো উদিত আর্মেনিয়ার ব্যবসায়ী সামভেল কারপেতইয়ান ঘোষণা করেন যে তাশির গ্রুপ ইয়েরভেন সার্কাসের সংস্কারের জন্য ১০ মিলিয়ন মার্কিন ডলার বিনিয়োগ করবে।

২০১১ সালের আগস্ট মাসে, তাশির গ্রুপ মেরামত কাজ শুরু করে। পরবর্তী কালে, ভবনটি ধ্বংস করে নতুন একটি নির্মাণ করার সিদ্ধান্ত নেওয়া হয়, কারণ পুরাতন ভবন সংস্কারের জন্য উপযুক্ত ছিল না। ২১ জুলাই, ২০১২ সালে, সার্কাসের ছাদটি ভেঙে ফেলা হয়। কয়েক মাস পর ৮ সেপ্টেম্বর, ২০১২ সালে, পুরো ভবনটি ভেঙে দেওয়া হয়।"দ্যা আর্মেনিয়ান মিনিসট্রি অফ এমেরজেনসি সিচুয়েসান্স" ধ্বংসাত্মক প্রক্রিয়া তত্ত্বাবধান করে।

সার্কাসের পশুপাখিকে অস্থায়ীভাবে ইয়েরেভেন চিড়িয়াখানায় স্থানান্তরিত করা হয়।

নতুন ভবনে ২০০০ থেকে ২,৫০০ দর্শক আসনের ব্যবস্থা থাকছে, থাকছে তিনটি পরিবর্তনশীল রঙ্গমঞ্চ এছাড়াও হুইলচেয়ার ব্যবহারকারীদের জন্য সম্পূর্ণ সজ্জিত সুব্যবস্থা থাকছে।। একটি নতুন ভূগর্ভস্থ পার্কিং লটও নির্মিত করা হয়েছে। ২০১৮ সালেই নির্মাণের সমাপ্ত কাজ শেষ করে, শরৎকালে খোলা হবে ভবনটি।

জনপ্রিয় সংস্কৃতি 
১৯৬৩ সালের সোভিয়েত চলচ্চিত্র, হেনরিক মালয়ানের "রোড টু দ্যা স্টেজ" এর অনেকগুলি দৃশ্য সার্কাস বিল্ডিংয়ে তোলা হয়, বিখ্যাত আর্মেনীয় কৌতুকাভিনেতা, লিওনিড ইয়াঙ্গিবেরভও ছিলেন সেই দৃশ্যগুলিতে।

তথ্যসূত্র 

সার্কাস
ইয়েরেভানের ভবন ও স্থাপনা
ইয়েরেভানের দর্শনীয় স্থান
কেপ টাউন আন্তর্জাতিক বিমানবন্দর

কেপ টাউন আন্তর্জাতিক বিমানবন্দর  কেপ টাউন শহরের প্রধান বিমানবন্দর, যেটি দক্ষিণ আফ্রিকার দ্বিতীয় এবং আফ্রিকার তৃতীয়-ব্যস্ততম বিমানবন্দর। শহরের কেন্দ্র থেকে প্রায় ২০ কিলোমিটার (১২ মাইল) দূরে অবস্থিত, বিমানবন্দরেরটি কেপ টাউনের পূর্বের বিমানবন্দর উইংফিল্ড এয়ারড্রামের পরিবর্তে ১৯৫৪ সালে চালু হয়েছিল। বিমানবন্দরটি কেপ টাউন মহানগর এলাকার নির্ধারিত যাত্রী সেবা প্রদানের একমাত্র বিমানবন্দর। বিমানবন্দরটিতে সাধারণ কেন্দ্রীয় টার্মিনাল দ্বারা সংযুক্ত, অভ্যন্তরীণ এবং আন্তর্জাতিক টার্মিনাল রয়েছে।

বিমানবন্দরটি দক্ষিণ আফ্রিকার অন্যান্য দুটি প্রধান শহুরে এলাকায়, জোহানেসবার্গ ও ডারবানের পাশাপাশি দক্ষিণ আফ্রিকার ছোট কেন্দ্রগুলিতে বিমানের সরাসরি ফ্লাইট পরিচালনা করছে। আন্তর্জাতিকভাবে, এটি আফ্রিকা, মধ্যপ্রাচ্য, এশিয়া এবং ইউরোপের কয়েকটি গন্তব্যস্থলে সরাসরি ফ্লাইট পরিচালনা করছে। কেপ টাউন এবং জোহানেসবার্গের মধ্যেকার আকাশপথ ২০১১ সালের হিসেবে আনুমানিক ৪.৫ মিলিয়ন যাত্রী নিয়ে বিশ্বের নবম-ব্যস্ততম বিমানবন্দর ছিল।

তথ্যসূত্র

বহিঃসংযোগ

বিশ্ব অ্যারো ডেটা - কেপ টাউন

কেপ টাউনের পরিবহন ব্যবস্থা
দক্ষিণ আফ্রিকার বিমানবন্দর
১৯৫৪-এ প্রতিষ্ঠিত বিমানবন্দর
১৯৫৪-এ দক্ষিণ আফ্রিকায় প্রতিষ্ঠিত
তরকারি

তরকারি হলো একটি সামষ্টিক শব্দ যা দ্বারা দক্ষিণ এশিয়া উপমহাদেশে উদ্ভব একটি সংখ্যক রান্না করা খাবারকে উল্লেখ করে। এর সাধারণ বৈশিষ্ট্য হল এতে মসলার জটিল ব্যবহার, এতে সচরাচরভাবে হলুদ, জিরা, আদা, রসুন, পিঁয়াজ এবং কাঁচা বা শুকনো মরিচ ব্যবহৃত হয়। শব্দটির ব্যবহার সাধারণত একটি পাত্রে প্রস্তুত খাবারের মধ্যে সীমাবদ্ধ।

তরকারি নামে ডাকা খাবারের মধ্যে রয়েছে মাছ, মাংশ (গোস্ত), শাকসবজি, হাঁস, মুরগি প্রভৃতি; যা একাই বা শাকসবজির সাথে মিশে রান্না করা হয়।

তরকারি হতে পারে ভাজা বা জবজবে ভেজানো বা ঝোল। ভাজা তরকারি খুব অল্প পরিমাণ পানি বা তরল দিয়ে রান্না করা হয় এবং মসলা ও অন্যান্য মিশ্রণ শুরুতেই দেওয়া হয়।

বাংলায় তরকারি 

বাঙালি রন্ধনশৈলী বলতে বাংলাদেশী রন্ধনশৈলী ও ভারতের পশ্চিমবঙ্গ রাজ্যের রন্ধনশৈলীকে বোঝায় যার উল্লেখযোগ্য অংশ হচ্ছে তরকারি।  বাঙালিদের হাত ধরে বিশ্বের বিভিন্ন প্রান্তে বাঙালি শৈলীর মাছ ও সব্জির তরকারি ছড়িয়ে পড়েছে। বাংলাদেশের সিলেট জেলা থেকে প্রবাসী ও অভিবাসী বাঙালিরা ব্রিটেনে বাঙালি রেস্তরাঁ গড়ে তুলেছে।

তথ্যসূত্র

বহিঃসংযোগ

তরকারি
প্রাচীন খাবার
এশীয় রন্ধনশৈলী
বাংলাদেশী রন্ধনশৈলী
ইন্দোনেশীয় রন্ধনশৈলী
চীনা রন্ধনশৈলী
নেপালি রন্ধনশৈলী
থাই রন্ধনশৈলী
মালয়েশীয় রন্ধনশৈলী
কর্ণাটকের রন্ধনশৈলী
তামিল রন্ধনশৈলী
শ্রীলঙ্কীয় রন্ধনশৈলী
মঙ্গোলীয় রন্ধনশৈলী
বর্মী রন্ধনশৈলী
বাঙালি রন্ধনশৈলী
আফগানি রন্ধনশৈলী
ভুটানি রন্ধনশৈলী
ব্রিটিশ রন্ধনশৈলী
ভারতীয় রন্ধনশৈলী
জাপানি রন্ধনশৈলী
কাশ্মীরি রন্ধনশৈলী
কোরীয় রন্ধনশৈলী
মালদ্বীপীয় রন্ধনশৈলী
পাকিস্তানি রন্ধনশৈলী
ফিলিপিনো রন্ধনশৈলী
দক্ষিণ এশীয় রন্ধনশৈলী
ভিয়েতনামি রন্ধনশৈলী
প্লুস উলত্রা

প্লুস উলত্রা ("আরো এগিয়ে") হল অকটি লাতিন নীতিবাক্য আর স্পেনের নীতিবাক্য।এটাকে পঞ্চম চার্লস, পবিত্র রোমান সম্রাটের নিজস্ব নীতিবাক্য থেকে নেওয়া হয়েছে, আর একটি পুরাতন নীতিবাক্যের বিপরীত "নোন প্লুস উলত্রা" ("আরো এগিয়ে কিছু নেই")   বলা হয় যে এটা জিব্রাল্টার প্রণালীতে হারকিউলিসের স্তম্ভে একটি সাবধানাবাণী হিসেবে লেখা হয়েছিল, যেটা প্রাচীন বিশ্বের সীমান্ত ছিল। ক্রিস্টোফার কলম্বাস দ্বারা নতুন বিশ্বের খোজ করার পর, চার্লস এই নীতিবাক্যকে অবলম্বন করলেন, আর তার অর্থে ঝুঁকি নেওয়া আর শ্রেষ্ঠত্ব পাওয়ার রুপক অন্তর্ভুক্ত আছে।

পঞ্চম চার্লস 
নীতিবাক্যের প্রস্তাব দিয়েছিলেন ১৫১৬ খ্রিষ্টাব্দে চার্লসের চিকিৎসক এবং উপদেষ্টা লুইজি মারলিয়ানো।  এটা মারলিয়ানোর কল্পনার প্রতীক ছিল যেখানে সারা প্রাচীন বিশ্বে একটি খ্রিস্ট ধর্মীয় সাম্রাজ্যের রাজ থাকবে। তার সাথে এটা রিকনকোয়েস্টা কে জিব্রাল্টার থেকে এগিয়ে নিয়ে উত্তর আফ্রিকাতে বাড়ানোর ইচ্ছা ছিল। যখন চার্লস ১৫২০ খ্রিষ্টাব্দে বিজয়ের পর বুরগোসে প্রবেশ করেন, একটি বিজয়ী খিলান তৈরি হয় যার এক দিকে প্লুস উলত্রা আর উলটো দিকে "সারা আফ্রিকা কাঁদছে কারণ সে জানে আপনাএ হাতে চাবি (জিব্রাল্টার) আছে আর আপনি তাঁদের মালিক"।

নীতিবাক্যকে প্রথম বার রেকর্ড করা হয় ব্রাসেল্সের একটি গির্জায় চার্লসের চেয়ারে ওপরে। মূল ফরাসি নীতিবাক্য "Plus oultre" কে লাতিন ভাষায় আনুবাহ করা হল  ফরাসি উপদেষ্টা আর মন্ত্রিদের প্রতি স্পেনবাসীদের শত্রুতার জন্য়।

স্পেন 
চার্লসের মৃত্যুর পরও নীতিবাক্যটা স্পেনে প্রচলিত থাকে।বাক্যটা হ্যাবসবার্গ সাম্রাজ্যের প্রচারণায় পাওয়া যায় আর স্পেনের আনুসন্ধানকারীদেরকে পুরোনো সাবধানবাণীকে উপেক্ষা কর পশ্চিমের সাগরে যেতে উৎসাহিত করার জন্য ব্যবহার করা হয়। আজ নীতিবাক্যটা স্পেনের পতাকা আর মর্যাদাবাহী নকশার ওপর পাওয়া যায়।

আরও দেখুন 

 রাষ্ট্রীয় নীতিবাক্য সমূহের তালিকা

সন্দর্ভ তালিকা 

স্পেনের সংস্কৃতি
জাতীয় নীতিবাক্য